alexandrainst/scandi-wiki huggingface dataset:
Shield Nunatak

Shield Nunatak er ein markant nunatak som ligg ved austsida av enden av Campbellbreen på nordkysten av Terra Nova Bay i Victoria Land. Nunataken har fleire vulkankjegler, og fekk dette namnet av geolog-gruppa frå New Zealand Geological Survey Antarctic Expedition (NZGSAE), 1965–66, fordi han ser ut som eit gammalt vikingskjold.

Kjelder

Nunatakar i Victoria Land
Scott Coast
Schumann Nunatak

Schumann Nunatak er ein nunatak 2 nautiske mil (3,7 km) sør for Salvador Nunatak, ved sørvestenden i Freyberg Mountains. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Edward A. Schumann, ein forskar på kosmisk stråling ved McMurdo-basen i 1967.

Kjelder

Nunatakar i Victoria Land
Pennell Coast
Sickle Nunatak

Sickle Nunatak er ein nunatak ved nordsida av innløpet til Jupiter Valley, på austsida av Morozumi Range. Han fekk dette namnet av medlemmar frå geolog-gruppa frå New Zealand Geological Survey Antarctic Expedition (NZGSAE), 1967–68, på grunn av forma si. Sickle tyder sigd på engelsk.

Kjelder

Nunatakar i Victoria Land
Pennell Coast
Solo Nunatak

Solo Nunatak er ein isolert nunatak som ligg 6 nautiske mil (11 km) nordvest for Intention Nunataks, ved sørvestsida av Evans Neve. Namnet 
syner til den isolerte plasseringa og vart gjeve av den nordlege geolog-gruppa frå New Zealand Geological Survey Antarctic Expedition (NZGSAE), 1962-63.

Kjelder

Nunatakar i Victoria Land
Pennell Coast
Starr Nunatak

Starr Nunatak er ein kjenneleg nunatak på nordsida av munningen av Harbordbreen, på kysten av Victoria Land i Antarktis. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1957-62. Han vart namngjeven av Advisory Committee on Antarctic Names (US-ACAN) etter James W. Starr i US Navy, stålarbeidar ved McMurdo-basen i 1966 og 1967.

Kjelder

Nunatakar i Victoria Land
Scott Coast
Static Nunatak

Static Nunatak er ein nunatak 2 nautiske mil (3,7 km) sør-sørvest for Altar Mountain i Quartermain Mountains i Victoria Land. Namnet er eit av fleire i området tilknytt landmåling gjeve i 1993 av New Zealand Geographic Board (NZGB). Static syner til ein moderne landmålingsteknikk med stasjonære landmålingsstasjonar for målingar med Global Positioning System (GPS).

Kjelder

Nunatakar i Victoria Land
Scott Coast
Sunker Nunataks

Sunker Nunataks er ei gruppe små, avrunda nunatakar som stikk opp av isen på austsida av Northwindbreen, som liknar rev i sjøen, i Convoy Range i Victoria Land. Han fekk dette namnet av ei feltgruppe frå New Zealand Antarctic Research Program (NZARP). I Newfoundland er sunker er eit namn nytta av fiskarar om eit rev.

Kjelder

Nunatakar i Victoria Land
Scott Coast
Symes Nunatak

Symes Nunatak er ein nunatak nær midten av Evans Neve i Victoria Land, som ligg 14 km søraust for Mount Staley. Han vart namngjeven av New Zealand Antarctic Place-Names Committee (NZ-APC) i 1983 etter J. Symes, ein geologisk assistent for R.A. Cooper, som var geolog i New Zealand Antarctic Research Program (NZARP) i området, 1974-75.

Kjelder

Nunatakar i Victoria Land
Pennell Coast
Teall Nunatak

Teall Nunatak er ein stor nunatak ved munningen av Reevesbreen, som ligg 3 nautiske mil (6 km) søraust for Hansen Nunatak i Victoria Land. Han vart oppdaga av «Discovery»-ekspedisjonen i 1901–04, og området vart meir nøyaktig utforska av Nimrod-ekspedisjonen i 1907–09, som namngav han etter sir Jethro Justinian Harris Teall, direktør i British Geological Survey og Museum of Practical Geology i London, 1901-13.

Kjelder

Nunatakar i Victoria Land
Scott Coast
Tomovick Nunatak

Tomovick Nunatak er ein nunatak langs sørsida av den øvre delen av Larsenbreen, 9 nautiske mil (17 km) vest for Mount Gerlache i Victoria Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1956-62. Han vart namngjeven av Advisory Committee on Antarctic Names (US-ACAN) etter Donald S. Tomovick i US Navy, utstyrsansvarleg ved Amundsen-Scott-stasjonen i 1966.

Kjelder

Nunatakar i Victoria Land
Scott Coast
Trinity Nunatak

Trinity Nunatak er ein stor nunatak i straumen til Mawsonbreen, kring 5 nautiske mil (9 km) nord for Convoy Range i Victoria Land. Han vart kartlagd i 1957 av New Zealand Northern Survey under Commonwealth Trans-Antarctic Expedition (1956–58), som gav dette på grunn av dei tre toppane nunataken består av.

Kjelder

Nunatakar i Victoria Land
Scott Coast
Trio Nunataks

Trio Nunataks er tre store nunatakar som ligg ved sørsida av Davidbreen, like vest for enden av Hollingsworthbreen i Victoria Land. Han vart namngjeven av den sørlege geolog-gruppa frå New Zealand Geological Survey Antarctic Expedition (NZGSAE), 1962-63.

Kjelder

Nunatakar i Victoria Land
Scott Coast
Philip Miller

Philip Miller () var ein  skotsk botanikar som verka som gartnar og forfattar. Han dyrka og introduserte fleire nye plantar til Storbritannia og USA, og stod bak klassifiseringa av ulike artar. Han var kjend for rik plantekunnskap, og blei vald inn i naturforskarklubben Royal Society.

Miller var hovudgartnar for Chelsea Physic Garden i London frå 1722 til 1770. Under hans tid voks den botaniske hagen til ein av dei planterikaste i verda, med plantar frå ei rekkje ulike stader og klima. For den fjerde hertugen av Bedford stelte han frukttre og ei verdifull samling importerte amerikanske tre ved Woburn Abbey. Trea var komne til England gjennom ei innsamling utført av John Bartram etter forslag frå Miller.

I 1733 sende Miller vestindisk bomull (Gossypium barbadense) til den britiske kolonien Georgia (no Georgia i USA), der bomullstypen fekk namnet «Sea Island Cotton» etter den første veksestaden sin, Sea Island.

Philip Miller skreiv The Gardener's and Florists Dictionary or a Complete System of Horticulture (1724) og The Gardener's Dictionary containing the Methods of Cultivating and Improving the Kitchen Fruit and Flower Garden (1731), som kom i fleire illustrerte utgåver og blei omsett til fleire språk. Bøkene blei sett på som hjelpemiddel både for gartnarar og botanikarar, til dømes av Carl von Linné.

I førstninga var Miller lite lysten til å bruka Carl von Linné sitt nye system med binomial nomenklatur, og følgde i staden klassifiseringssystemet til Joseph Pitton de Tournefort og John Ray. Han heldt på nokre klassifiseringar som Linné forkasta, men som seinare er blitt tekne i bruk att i botanikk. Miller bytta først til Linné sitt system i 1768-utgåva av  The Gardeners Dictionary, sjølv om han allereie då hadde skildra nokre slekter, som lerk (Larix) og vanilje (Vanilla) etter det nye systemet i fjerdeutgåva frå 1754.

Philip Miller lærte opp William Aiton som seinare blei hovudgartnar ved Royal Botanic Gardens i Kew, og William Forsyth, som slekta Forsythia har fått namn etter. Han hadde to søner som arbeidde for han. Ein av dei, Charles Miller, blei den første hovudgarnarten for Cambridge Botanic Garden.

Kjelder

Denne artikkelen bygger på «Philip Miller» frå , og «Philip Miller» frå  den 16. juli 2013. 
 oppgav desse kjeldene: Frans A. Stafleu, reviewing the facsimile of The Gardeners Dictionary in Taxon 18.6 (December 1969:713-715) p 713.
 
Britiske botanikarar
Britiske biologar
Mount Wood i Victoria Land

Mount Wood er ein isolert nunatak som ligg nord for Davidbreen og 21 km (13 mi) nordaust for Mount Kring i Victoria Land. Han vart namngjeven av D.B. McC. Rainey i kartografiavdelinga til New Zealand Dept. of Lands and Survey. Han er kalla opp etter fosterforeldra til Arthur L. Kring, i United States Marine Corps (USMC), som var navigatør for  U.S. Navy-skvadronen VX-6 som gav logistisk støtte for geolog-gruppa frå New Zealand Geological Survey Antarctic Expedition (NZGSAE) (1962–63).

Kjelder

Nunatakar i Victoria Land
Scott Coast
Varney Nunatak

Varney Nunatak er ein isfri nunatak ved sørsida av munningen av Harbordbreen i Victoria Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1957–62, og vart namngjeven av Advisory Committee on Antarctic Names (US-ACAN) etter Kenneth L. Varney i US Navy, som var utstyrsoperatør ved McMurdo-basen i løpet av somrane 1965-66 og 1966-67.

Kjelder

Nunatakar i Victoria Land
Scott Coast
Vince Nunatak

Vince Nunatak er ein nunatak i Victoria Land i Antarktis.

Kjelder

Nunatakar i Victoria Land
Scott Coast
Wilds Nunatak

Wilds Nunatak er ein einsam nunatak som ligg 2 nautiske mil (3,7 km) vest for sørenden av Frontier Mountain i Victoria Land. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Ronald F. Wilds, ein flymaskinist i U.S. Navy-skvadron VX-6 ved McMurdo-basen i 1966.

Kjelder

Nunatakar i Victoria Land
Pennell Coast
Willows Nunatak

Willows Nunatak er ein nunatak som ligg 1 nautisk mil (1,9 km) innover frå sørkysten av Wood Bay på kysten av Victoria Land, som ligg oppom skardet mellom Cape Washington og Mount Melbourne. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1955-63. Han vart namngjeven av Advisory Committee on Antarctic Names (US-ACAN) etter A.O. Dennis Willows, som var biolog ved McMurdo-basen, sommaren 1965-66.

Kjelder

Nunatakar i Victoria Land
Borchgrevink Coast
Wu Nunatak

Wu Nunatak er ein nunatak kring 8 nautiske mil (15 km) nord-nordaust for Mount Weihaupt i Outback Nunataks. Han vart kartlagd av US Geological Survey (USGS) frå landmålingar og flyfoto tekne av U.S. Navy i 1959-64. Han vart namngjeven av Advisory Committee on Antarctic Names (US-ACAN) etter Tien H. Wu, som var glasiolog ved McMurdo-basen i 1966-67.

Kjelder

Nunatakar i Victoria Land
Pennell Coast
Når gjøken galer

The Cuckoo's Calling er ei krimbok frå 2013 av J.K. Rowling, utgjeven under pseudonymet «Robert Galbraith». Boka kom på norsk i mars 2014, utgiven på Cappelen Damm. Den norske tittelen er Når gjøken galer, omsetjar er Heidi Grinde.

Handling
Boka handlar om Cormoran Strike, ein privatdeteketiv og tidlegare soldat som mista foten i Afghanistan etter å ha blitt råka av ei landmine. Han har nett slått opp med sambuaren sin, har ingen pengar, og bur på kontoret.

Strike blir hyra av John Bristow, bror til supermodellen Lula Landry eller «Koko», som skal ha teke livet av seg. Bristow trur ikkje søstera tok sitt eige liv, sjølv om politiet konkluderte med dette.

Med seg på laget har Strike sekretæren Robin, som i utgangspunktet kom dit ved ein feil, gjennom eit vikarbyrå. Ho viser seg snart å ha talent for detektivarbeid.

Handlinga utspelar seg dels i mote- og modellbransjen, blant menneske med mykje pengar, i London og områda rundt.

Bakgrunn
Gjennom åra har Rowling ofte snakka om skrive ein kriminalroman. Under Edinburgh Book Festival i 2007 meinte forfattaren Ian Rankin at kona hans hadde sett Rowling «skrible» på ein detektivroman i ein kafé. Rankin trekte seinare tilbake historia, og sa det var ein spøk. Ryktet fortsette då The Guardian i 2012 spekulerte om at Rowling si neste bok ville være ein kriminalroman.

Utgjeving
Det er meldt at Rowling sende manuskriptet til forlag anonymt, og at det blei avslått av minst eitt forlag, inkludert Orion Books. Den blei til slutt akseptert av Sphere Books, som er ein del av Little Brown & Company. Rowling hadde samarbeida med dette i samband med den førre romanen sin, Den tomme stolen.

Rowling blei avslørt som forfattar av boka av The Sunday Times den 14. juli 2013 etter at det var undersøkt korleis ein forfattar «med bakgrunn i hæren og den sivile tryggleiksbransjen» kunne skrive ein så garantert og trygg debutroman. Etter å ha blitt avslørt som forfattaren, sa Rowling at ho ville ha likt å være anonym ei stund og at det var ei «frigjerande oppleving». Ho sa òg at det «har vore fantastisk å publisere utan store forventningar og ei rein glede å få tilbakemeldinger under eit anna namn.»

Sal og mottaking
Før Rowling sin identitet som boka sin forfattar blei avslørt, hadde 1500 eksemplar av boka blitt selt sidan lanseringa i april 2013. Boka steig frå 4709. plass til fyrste plass på «bestseljande roman»-lista på Amazon etter at det blei avslørt 14. juli 2013 at boka var skriven av Rowling under namnet «Robert Galbraith».

På den sosiale lese-nettstaden Goodreads har romanen ei gjennomsnittsvurdering på 4 av 5. Lesarane på nettstadet kalla boka «mogen» og «realistisk». Dei seier òg at karakterane er «bedårande» og «sympatiske». Publishers Weekly roste også boka.

Sjå og
Silkeormen
Ondskapens kall

Kjelder

Denne artikkelen bygger på «The Cuckoo's Calling» frå ,  den 16. juli 2013.  

J.K. Rowling
Bøker skrivne under psevdonym
Bøker frå 2013
Britisk krim
Asak kyrkje

Asak kyrkje er ei langkyrkje frå 1893 i Halden kommune i Viken fylke.

Byggverket er i tegl og har 400 plassar. Det er bygd i ein enkel, nygotisk stil.

Inventar 

Altartavla med motivet «Jesus i Getsemane» av austerrikaren Edvard Steinle stod tidlegare i Oslo domkyrkje, der ho var ein del av Alexis de Chateauneufs ombygging i nygotikk i 1848–1850. 

Preikestolen er sekskanta og har bilete av dei fire evangelistane måla av Laura Schultz. Døypefonten er frå 1700-talet og er laga av tre. Han har ein ryggvirvel av ein kval som midtstykke. Denne ryggvirvelen vart funnen i Tista i 1682.

Orgelet er frå 1927.

Bakgrunnsstoff
 
 
 
 
 Kyrkjesøk – Asak kirke 
 Lokalhistoriewiki – Asak kirke (Halden)

Denne artikkelen bygger på «Asak kirke» frå ,  den 16. juli 2013.  
 

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1893
Langkyrkjer i Borg bispedømme
Aitken Nunatak

Aitken Nunatak er ein liten nunatak, 2785 moh, som ligg 4,5 km sørvest for Mount Bumstead i Grosvenor Mountains. Han vart namngjeven av Advisory Committee on Antarctic Names etter William M. Aitken i US Antarctic Research Program, som forska på polarlys ved Amundsen-Scott-stasjonen i 1962.

Kjelder

Nunatakar i Ross Dependency
Dufek Coast
Alligator Eyes

Alligator Eyes er to nærliggande nunatakar som stig til over 600 moh på austsida av Dickeybreen i Churchill Mountains i Antarktis. Dei ligg oppom enden av ein brei, isdekt rygg som strekkjer seg nord frå Mount Arcone og fekk dette namnet av Advisory Committee on Antarctic Names fordi dei likna augo på ein alligator.

Kjelder 
Denne artikkelen bygger på «Alligator Eyes» frå ,  den 16. juli 2013. 
 oppgav desse kjeldene: 
 
 

Nunatakar i Ross Dependency
Shackleton Coast
Bauhs Nunatak

Bauhs Nunatak er ein markant nunatak i Antarktis på 2225 moh. Han ligg ved nordsida av Walcott Neve, kring 3,5 nautiske mil sør-søraust for Mount Sirius. Han vart namngjeven av Advisory Committee on Antarctic Names etter Luvern R. Bauhs, ein forskar frå US Antarctic Research Program på ionosfæren ved Amundsen-Scott-stasjonen i 1959.

Kjelder 

Nunatakar i Ross Dependency
Dufek Coast
Clem Nunatak

Clem Nunatak er ein isolert nunatak, 1260 moh, som ligg på vestsida av Skeltonbreen, 7 nautiske mil sørvest for Halfway Nunatak. Han vart namngjeven av Advisory Committee on Antarctic Names i 1964 etter Willis R. Clem, ein mekanikar ved McMurdo-basen i 1959.

Kjelder 

Nunatakar i Ross Dependency
Hillary Coast
Barracouta Ridge

Barracouta Ridge er ein lang taggete rygg som endar nord for Webster Knob. Ryggen er ei forlenging frå foten av Mount Fridtjof Nansen til toppen av Strombreen i Dronning Maudfjella. Han vart oppdaga og vitja i 1929 av det geologiske laget under Laurence Gould på Byrd-ekspedisjonen i 1928–30, og vart klatra av geologar frå den sørlege geolog-gruppa frå New Zealand i 1963–64. Det skildrande namnet vart gjeve av den sørlege gruppa og kjem av dei tannliknande tindane langs toppen av ryggen, som minnar om tennene til ein barracuda.

Kjelder 
Denne artikkelen bygger på «Barracouta Ridge» frå ,  den 16. juli 2013. 
 oppgav desse kjeldene: 
 
 

Nunatakar i Ross Dependency
Dufek Coast
Berg kyrkje i Halden

Berg kyrkje er ei langkyrkje frå 1100-talet i Halden kommune i Viken fylke.

Byggverket er i stein og har 240 plasser. Ein gamal preikestol frå 1592 står i dag på Folkemuseet.

På kyrkjegarden står ein bauta over eidsvollmennene John Hansen Sørbrøden og Peter Ulrik Magnus Hount.

Kjelder
Denne artikkelen bygger på «Berg kirke (Halden)» frå ,  den 16. juli 2013.

Bakgrunnsstoff
 
 
 
 Kyrkjesøk – «Berg kirke Halden» 
 Lokalhistoriewiki – «Berg kirke (Halden)»

Kyrkjer i Halden
Kulturminne i Halden
Kyrkjer i Søndre Borgesyssel prosti
Norske kyrkjer frå 1100-talet
Norske steinkyrkjer frå mellomalderen
Langkyrkjer i Borg bispedømme
Valkyrkjer i 1814
Freda bygg i Viken
Davis Nunataks

Davis Nunataks er ei lita gruppe nunatakar 3 nautiske mil nordvest for Mount Ward. Fjellet er ein sørleg uteliggar ved Dominion Range. Gruppa vart namngjevne av Advisory Committee on Antarctic Names etter Ronald N. Davis, ein geomagnetikar og seismolog i US Antarctic Research Program ved Amundsen-Scott-stasjonen vinteren 1963.

Kjelder 

Nunatakar i Ross Dependency
Dufek Coast
Eastface Nunatak

Eastface Nunatak er ein liten nunatak kring 11 nautiske mil sør for Mount Morning på Hillary Coast i Ross Dependency. Han er isdekt med ein bratt, isfri austvegg. Han vart kartlagd av US Geological Survey frå landmålingar og flyfoto, og fekk det skildrande namnet av Advisory Committee on Antarctic Names i 1963.

Kjelder 

Nunatakar i Ross Dependency
Hillary Coast
Eckins Nunatak

Eckins Nunatak er ein liten, isolert nunatak som ligg,5 nautiske mil nordaust for Matador Mountain i den austlege delen av Shackletonbreen i Antarktis. Han vart namngjeven av Advisory Committee on Antarctic Names etter Henry J. Eckins, ein meteorolog i US Antarctic Research Program ved Amundsen-Scott-stasjonen, vinteren 1961.

Kjelder 

Nunatakar i Ross Dependency
Dufek Coast
Everett Nunatak

Everett Nunatak er ein massiv nunatak som ligg like nordaust for Roberts Massif, ved sørvestsida av Zaneveldbreen. Han vart namngjeven av Texas Tech Shackleton Glacier Expedition (1964–65) etter James R. Everett, ein student ved Texas Technological College, som var eit ekspedisjonsmedlem som først utforska nunataken.

Kjelder 

Nunatakar i Ross Dependency
Dufek Coast
Gemini Nunataks

Gemini Nunataks er to nunatakar av liknande storleik og utsjånad ved vestveggen av Shackletonbreen i Antarktis, like søraust for Mount Cole. Dei vart namngjevne av F. Alton Wade, leiaren for Texas Tech Shackleton Glacier Expedition i 1962–63, etter stjernebiletet Tvillingane, med tvillingstjernene Castor og Pollux.

Kjelder

Nunatakar i Ross Dependency
Dufek Coast
Goodwin Nunataks

Goodwin Nunataks er ei lita gruppe isolerte nunatakar som ligg kring 10 nautiske mil vest for Marshall Mountains i Antarktis, ved sørsida av Walcott Neve. Dei vart namngjevne av Advisory Committee on Antarctic Names etter Michael L. Goodwin, ein geomagnetikar og seismolog i US Antarctic Research Program ved Amundsen-Scott-stasjonen i 1960.

Kjelder

Nunatakar i Ross Dependency
Shackleton Coast
Half Century Nunatak

Half Century Nunatak er ein markant nunatak, med ein høg og bratt austleg skrent, 4 nautiske mil nord for Dismal Buttress på vestsida av den øvre Shackletonbreen i Antarktis. Han vart namngjeven av den sørlege geolog-gruppa frå New Zealand (1961–62) som nær denne nunatak, feira 50-årsjubileet for då Roald Amundsen nådde Sørpolen.

Kjelder

Nunatakar i Ross Dependency
Dufek Coast
Halfway Nunatak

Halfway Nunatak er ein isolert nunatak i Antarktis, på vestsida av The Landing og nesten i midten av den øvre Skeltonbreen. Han vart kartlagd og namngjeven i 1957 av gruppa frå New Zealand under Commonwealth Trans-Antarctic Expedition i 1956–58.

Kjelder

Nunatakar i Ross Dependency
Hillary Coast
Half Dome Nunatak

Half Dome Nunatak er ein nunatak som ligg 2 nautiske mil sør for Cobham Range i Antarktis, at munningen av Lucybreen. Han fekk dette namnet av den nordlege geolog-gruppa frå New Zealand (1961–62) fordi den eine sida er avrunda og den andre er stupbratt.

Kjelder

Nunatakar i Ross Dependency
Shackleton Coast
Hayman Nunataks

Hayman Nunataks er ei lita gruppe isolerte nunatakar ved austenden av Grosvenor Mountains i Antarktis, 6 nautiske mil nord for Larkman Nunatak. Dei vart namngjevne av Advisory Committee on Antarctic Names etter Noel R. Hayman, ein polarlysforskar frå  US Antarctic Research Program ved Hallett-stasjonen i 1962.

Kjelder

Nunatakar i Ross Dependency
Dufek Coast
Jorgensen Nunataks

Jorgensen Nunataks er to nunatakar, som ligg oppom den isdekte ryggen som går ned austover frå Mount Picciotto i Queen Elizabeth Range. Han vart namngjeven av Advisory Committee on Antarctic Names (US-ACAN) etter Arthur E. Jorgensen, ein meteorolog i US Antarctic Research Program (USARP) ved Amundsen-Scott-stasjonen, vinteren 1958.

Kjelder

Nunatakar i Ross Dependency
Shackleton Coast
June Nunatak

June Nunatak er den sentrale av tre nunatakar i midten av den øvre Liv-breen, som ligg kring 4 nautiske mil (7 km) søraust for Mount Wells i Dronning Maudfjella. Han vart namngjeven av den sørlege geolog-gruppa frå New Zealand Geological Survey Antarctic Expedition (NZGSAE) (1961–62) etter Harold June, flygar og ingeniør på flyturen til Sørpolen med Richard E. Byrd i 1929.

Kjelder

Nunatakar i Ross Dependency
Dufek Coast
Larkman Nunatak

Larkman Nunatak er ein stor, isolert nunatak, 2660 moh, ved søraustenden av Grosvenor Mountains, 12 nautiske mil (22 km) aust for Mauger Nunatak. Han vart namngjeven av geolog-gruppa frå New Zealand Geological Survey Antarctic Expedition (NZGSAE) (1961–62) etter A.H. Larkman, som var maskinsjef på Endurance-ekspedisjonen (1914–17) frå Australia til Rosshavet.

Kjelder

Nunatakar i Ross Dependency
Dufek Coast
Last Cache Nunatak

Last Cache Nunatak er den sørlegaste og siste nunataken på ryggen langs austveggen av Zaneveldbreen. Sjølv om han ikkje er stor, er han eit viktig landemerke på polarplatået i nærleiken av toppen av Shackletonbreen. Han fekk dette namnet av den sørlege geolog-gruppa frå New Zealand Geological Survey Antarctic Expedition (NZGSAE) (1961–62), som la det siste forsyningsdepoet sitt nær nunataken.

Kjelder

Nunatakar i Ross Dependency
Dufek Coast
McDonough Nunataks

McDonough Nunataks er ei lita gruppe isolert rock nunatakar ved sørenden av Dronning Maudfjella, som ligg oppom isplatået 5 nautiske mil (9 km) vest for Mount Rosenwald. Han vart namngjeven av Advisory Committee on Antarctic Names (US-ACAN) etter John W. McDonough, ein forskar på ionosfæren i US Antarctic Research Program (USARP) ved Amundsen-Scott-stasjonen i 1962.

Kjelder

Nunatakar i Ross Dependency
Dufek Coast
McKinley Nunatak

McKinley Nunatak er den sørlegaste av tre store nunatakar i øvre Liv-breen, kring 5 nautiske mil (9 km) nord-nordaust for Barnum Peak. Han vart namngjeven av den sørlege geolog-gruppa frå New Zealand Geological Survey Antarctic Expedition (NZGSAE) (1961–62) etter kaptein Ashley C. McKinley, ein fotograf med kontreadmiral Richard E. Byrd på flyturen hans til Sørpolen i 1929.

Kjelder

Nunatakar i Ross Dependency
Dufek Coast
Mauger Nunatak

Mauger Nunatak er ein nunatak, 2780 moh, kring 3 nautiske mil (6 km) nordaust for Mount Block i Grosvenor Mountains. Han vart namngjeven av geolog-gruppa frå New Zealand Geological Survey Antarctic Expedition (NZGSAE) (1961–62) etter C.C. Mauger, mannskap på «Aurora», fartøyet som transporterte gruppa ved Rosshavet under Endurance-ekspedisjonen (1914–17) frå Australia til Rosshavet.

Kjelder

Nunatakar i Ross Dependency
Dufek Coast
Morse Nunataks

Morse Nunataks er ein isolert nunatakar som ligg 4,5 nautiske mil (8 km) sør for Mount Achernar, mellom Lewis Cliff og MacAlpine Hills. Han vart namngjeven av Advisory Committee on Antarctic Names (US-ACAN) etter Oliver C. Morse III, ein forskar i US Antarctic Research Program (USARP) på ionsfæren ved Amundsen-Scott-stasjonen i 1960.

Kjelder

Nunatakar i Ross Dependency
Shackleton Coast
Neve Nunatak

Neve Nunatak er ein isolert nunatak like nord for Halfway Nunatak, mellom Upper Staircase og austsida av Skelton Neve. Han vart kartlagd i 1957 av New Zealand Northern Survey under Commonwealth Trans-Antarctic Expedition (1956–58) og kalla opp etter plasseringa nær Skelton Neve.

Kjelder

Nunatakar i Ross Dependency
Hillary Coast